Turneringen havde deltagelse af 14 hold. Heraf havde de 13 kvalificeret sig fra VM i ishockey 1967, mens Frankrig som værtsland var direkte kvalificeret. Holdene var seedet efter deres placering ved sidste VM. De fem bedste hold (nr. 1-5 fra A-VM) gik direkte i finalerunden, de seks næste hold (nr. 6-8 fra A-VM og de tre bedste hold fra B-VM) startede i udskilningsrunden, hvor de spillede om de sidste tre pladser i finalerunden, mens de tre tabere måtte tage til takke med spil i placeringsrunden sammen med de sidste tre useedede hold.